Sumpah Bunian

Sumpah Bunian ialah sebuah siri drama televisyen ghaib Malaysia 2009 dibintangi oleh Nora Danish dan Ryzal Jaafar. Siri ini memulakan tayangan perdana di slot Lagenda TV3 30 September 2009 menggantikan Senandung Si Dayang.

Sinopsis
Mengisahkan kehidupan Hawa, seorang puteri bunian, yang mana pada waktu kecilnya, Hawa sering memerhatikan Adam yang sedang bermain dengan rakan-rakannya. Hawa tertarik dengan peribadi Adam yang baik dan mulia, berbeza dengan sikap sepupu Adam, Fikri yang mempunyai sikap yang bertentangan. Sesiapa yang menyakiti binatang pasti dimarahi Adam. Keperibadian Adam inilah memikat hati Hawa. Kekerapan Hawa yang sering ke tempat Adam membangkitkan kemarahan ibu bapanya. Bagaimanapun, Hawa tidak lagi dapat melihat pergerakan Adam apabila Adam terpaksa mengikut keluarganya berpindah ke kota.

Hawa merindui Adam dan berasa sunyi selepas pemergiannya. Tujuh belas tahun berlalu, Adam kini sudah dewasa dan membantu syarikat bapanya, Tuan Hashim. Namun minat Adam masih pada alam semula jadi, flora dan fauna. Adam kembali ke hutan, tempat dia bermain sewaktu kecil untuk melihat haiwan-haiwan jinak yang sering menemani zaman kanak-kanaknya. Terlihatkan kunjungan Adam, Hawa sekali lagi terpikat dengan Adam yang sudah 17 tahun dirinduinya.

Pelakon

Pelakon utama
 Nora Danish sebagai Hawa
 Ryzal Jaafar sebagai Adam

Pelakon pembantu
 Qazem Nor sebagai Fikri
 Elly Mazlein sebagai Azeera
 Mahmud Ali Bashah sebagai Hashim
 Fetty Dzul sebagai Normah
 Dian P. Ramlee sebagai Kasmah
 Bienda sebagai Jasmin 
 Mubarak Majid sebagai Malik
 Aznah Hamid sebagai Mariam

Rujukan

Drama Melayu 2009
Rancangan TV3